b'\n_START_ARTICLE_\nKerpsaman\xc4\x97s\n_START_SECTION_\nGyvenimo ciklas\n_START_PARAGRAPH_\nKerpsamani\xc5\xb3 gyvenimas prasideda kai haploidin\xc4\x97 spora dygsta ir i\xc5\xa1 jos i\xc5\xa1auga protonema. Protonema yra laikina augalo stadija, i\xc5\xa1 kurios i\xc5\xa1auga subrend\xc4\x99s gametofitas, kuris formuoja gametoforus, ant kuri\xc5\xb3 formuojasi lytiniai organai. Vyri\xc5\xa1kas lytinis organas yra anteridis, jis u\xc5\xbeaugina spermazoidus. Moteri\xc5\xa1ki lytiniai organai yra archegon\xc4\x97s._NEWLINE_Kerpsaman\xc4\x97s gali b\xc5\xabti dvilyt\xc4\x97s ir vienalyt\xc4\x97s. Dvilyt\xc4\x97s kerpsaman\xc4\x97s moteri\xc5\xa1ki ir vyri\xc5\xa1ki lytiniai organai u\xc5\xbeauga ant skirting\xc5\xb3 gametofit\xc5\xb3. Ant vienaly\xc4\x8di\xc5\xb3 kerpsamani\xc5\xb3 lytin\xc4\x97s strukt\xc5\xabros u\xc5\xbeauga ant skirting\xc5\xb3 \xc5\xa1ak\xc5\xb3 tame pa\xc4\x8diame augale. Abiem atvejais spermazoidai turi patekti i\xc5\xa1 anterid\xc5\xbeio \xc4\xaf archegon\xc4\x99, kur yra kiau\xc5\xa1ial\xc4\x85st\xc4\x97s. Tam reikalingas vanduo._NEWLINE_Kai spermazoidas pasiekia archegon\xc4\x99, \xc4\xafvyksta apvaisinimas, i\xc5\xa1auga diploidinis sporofitas, kuris i\xc5\xa1barsto hapliodines sporas ir gyvenimo ciklas vyksta i\xc5\xa1 naujo.'